Хлодерих се бие през късното лято на 507 г. като съюзник на краля на салическите франки Хлодвиг I в битката при Вуйе при Поатие против вестготите с Аларих II, която завършва победоносно за франките. След битката Хлодвиг I накарва Хлодерих да убие баща си, за да стане крал на рипуарските франки в Кьолн. Хлодерих наистина убива баща си и за малко време е негов последник на трона в Кьолн. Малко по-късно Хлодвиг I изпраща човек да го убие. След това Хлодвиг I марширува в Кьолн и е издигнат чрез акламация () от рипуарските франки за крал.